open-index/open-wikipedia-markdown huggingface dataset:
หน้าหลัก

## ป้ายบอกทาง
* **[[วิกิพีเดีย:ศาลาประชาคม|ศาลาประชาคม]]** – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง
* **[[วิกิพีเดีย:แผนกช่วยเหลือ|แผนกช่วยเหลือ]]** – ถามข้อสงสัยเกี่ยวกับการใช้งานวิกิพีเดีย
* **[[วิกิพีเดีย:ปุจฉา-วิสัชนา|ปุจฉา-วิสัชนา]]** – ถามข้อสงสัยทั่วไปที่คุณอยากรู้
* **[[วิกิพีเดีย:ข่าว|ข่าวไซต์]]** – ประกาศ อัปเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย
* **[[วิกิพีเดีย:สภากาแฟ|สภากาแฟ]]** – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย
* **[[วิกิพีเดีย:สถานทูตวิกิมีเดีย|Local Embassy]]** – For Wikipedia-related discussion in languages other than Thai.
* **[[วิกิพีเดีย:บทความแรกของคุณ|สร้างบทความใหม่]]** – บทช่วยสอนสำหรับเตรียมพร้อมสร้างบทความแรกของคุณ 

## ภาษาอื่น

__NOTOC__ __NOEDITSECTION__
การประมวลสารสนเทศ

**การประมวลสารสนเทศ** (information processing) โดยทั่วไปแล้ว หมายถึง การกระทำใด ๆ ก็ตามที่ทำให้สารสนเทศเปลี่ยนไป และสามารถสังเกตการเปลี่ยนแปลงได้โดยผู้สังเกต (observer) กล่าวคือ เป็นกระบวนการและหรือวิธีการ ที่ทำให้ข้อมูลข่าวสารความรู้ใดก็ตาม แปลรูปไปเป็นข้อมูลชนิดใหม่ที่ให้ความหมายหรือคงรูปแบบเดิมเอาไว้ เช่น การเจริญเติบโตของต้นไม้ ได้ถูกสังเกตการณ์และบันทึกไว้ เป็นไฟล์คอมพิวเตอร์แบบตารางเพื่อจัดเก็บข้อมูลทางสถิติของการเจริญเติบโตของต้นไม้ และนำข้อมูลนั้นเปลี่ยนไปเป็นกราฟแสดงให้เห็นถึงอัตราการเจริญเติบโต

**การประมวลสารสนเทศ** ยังหมายถึงการประมวลผลข้อมูลสารสนเทศที่ถูกจัดเก็บไว้ในรูปของไฟล์ในคอมพิวเตอร์ ได้ถูกอ่านขึ้นมาจากที่จัดเก็บ (storage) เพื่อเอาไปประมวลผ่านหน่วยประมวลผล (processor) เพื่อให้ได้ผลลัพธ์ออกมาและแสดงผลออกมาในหน่วยแสดงผลทางหน้าจอหรือทางพรินเตอร์ เพื่อให้ผู้ใช้ได้รับข้อมูลที่ต้องการได้อย่างถูกต้อง

นอกจากนั้น **การประมวลสารสนเทศ** ยังมีความหมายในเชิงจิตวิทยาว่าด้วยเรื่องกระบวนการรับรู้ ซึ่งเกี่ยวกับการศึกษาเพื่อให้เข้าใจวิธีการคิดของมนุษย์

การประมวลสารสนเทศ หรือ Information processing เป็นการเปลี่ยนแปลง (การประมวลผล) ของ ข้อมูลสารสนเทศด้วยวิธีการใด ๆ ที่สามารถมองเห็นได้ด้วยการสังเกต
ลักษณะที่กล่าวถึงเป็นกระบวนการที่สามารถอธิบายได้ว่า ทุก ๆ สิ่งที่เกิดขึ้นในโลกนี้ ตั้งแต่ การตกของก้อนหินหนึ่งก้อน (ลักษณะของตำแหน่งที่ถูกเปลี่ยนแปลง) ไปจนถึง การพิมพ์ตัวอักษรจากระบบคอมพิวเตอร์ดิจิทัล
ต่อมาจึงมีการกล่าวขานว่า การประมวลสารสนเทศ เป็นการเปลี่ยนแปลงของข้อความตัวอักษรให้เป็นการแสดงผล ในรูปแบบ presentation 

## อ้างอิง
* Frieder Nake (1974). Ästhetik als Informationsverarbeitung. (Aesthetics as information processing). Springer, 1974, ISBN 3211812164, ISBN 9783211812167

หมวดหมู่:การรับรู้
หมวดหมู่:วิทยาการสารสนเทศ
เกษตรศาสตร์

**เกษตรศาสตร์** (กะ-เสด-ตฺระ-สาด) () คือ วิชาว่าด้วยการเกษตรกรรม โดยรวมสามารถแบ่งได้หลายสาขาวิชา และแบ่งย่อยไปในสาขาอื่นที่เกี่ยวข้องได้แก่ 
* กีฏวิทยา
* เกษตรกลวิธานและแมคคาทอนิคเกษตร
* สัตวบาล
* พืชสวน
* พืชไร่นา
* โรคพืช
* เทคโนโลยีชีวภาพทางการเกษตร
* เทคโนโลยีสารสนเทศทางการเกษตร
* วิศวกรรมการเกษตร
* วิทยาศาสตร์การอาหาร
* เศรษฐศาสตร์การเกษตร
* คหกรรมศาสตร์
* ศึกษาศาสตร์เกษตร
* เทคโนโลยีการเกษตร

## ดูเพิ่ม
* มหาวิทยาลัยเกษตรศาสตร์
* รายชื่อคณะเกษตรศาสตร์ในประเทศไทย
การรู้จำแบบ

**การรู้จำแบบ** (pattern recognition) เป็นสาขาย่อยหนึ่งของ วิทยาการคอมพิวเตอร์ เป็นศาสตร์ที่มีจุดประสงค์เพื่อการจำแนก วัตถุ (objects) ออกเป็นประเภท (classes) ตาม รูปแบบของวัตถุ โดยในการคำนวณจะมีการใช้เทคนิคจากสาขาอื่น ๆ มากมาย เช่น การประมวลผลสัญญาณ ปัญญาประดิษฐ์ และสถิติ

แบบลาย (pattern) ในที่นี้หมายถึง รูปร่าง หรือ คุณลักษณะ ของวัตถุ ที่เราสนใจ โดยวัตถุนั้นอาจเป็น รูปธรรม หรือ นามธรรม ก็ได้ หรือจะเป็นรูปแบบ ที่กระจายบนพื้นที่ หรือ เปลี่ยนแปลงตามเวลา ก็ได้

## องค์ประกอบหลักสำคัญของระบบการรู้จำแบบ
# *ลักษณะเด่น* (features) เป็นข้อมูลที่ป้อนให้ ตัวแยกประเภท เพื่อที่ตัวแยกประเภททำการแยก ข้อมูล หรือ วัตถุ ออกเป็นประเภท ได้ตามที่ผู้ออกแบบได้คาดหมายเอาไว้
# *ตัวแยกประเภท* (classifiers) เป็นผู้ตัดสินใจแยกกลุ่ม ของวัตถุ ตามข้อมูลลักษณะเด่น โดยทั่วไปนิยมแบ่งออกเป็น 2 ประเภทด้วยกัน ได้แก่
## การแยกกลุ่มตามประเภทที่รู้ล่วงหน้าแล้ว (prior knowledge) และใช้ประโยชน์จากข้อมูลนั้นในการออกแบบตัวแยกประเภท ซึ่งจะเรียกว่า ตัวแยกแบบมีผู้สอน (supervised classifier)
## การแยกประชากรวัตถุ ออกจากกันโดยไม่มีข้อมูลของกลุ่มการแบ่งล่วงหน้า แต่จะแบ่งโดยการใช้ลักษณะที่มีร่วมกันในกลุ่มย่อยแต่ละกลุ่มของประชากร ซึ่งจะเรียกว่า ตัวแยกแบบไม่มีผู้สอน (unsupervised classifier)

## หมายเหตุ
คำว่า การแบ่งประเภท (classification) และ การจับกลุ่ม (clustering) นี้ในทางวิทยาการคอมพิวเตอร์ จะใช้ในความหมายที่เฉพาะเจาะจง โดย การแบ่งประเภท คือ การแยกแบบมีผู้สอน และ การแบ่งกลุ่ม คือ การแยกแบบไม่มีผู้สอน

## ดูเพิ่ม
* การรู้จำคำพูด
* ระบบการรู้จำใบหน้า

## อ้างอิง
* Richard O. Duda, Peter E. Hart, David G. Stork (2001) *Pattern classification* (2nd edition) , Wiley, New York, ISBN 0-471-05669-3.
* J. Schuermann: *Pattern Classification: A Unified View of Statistical and Neural Approaches*, Wiley&Sons, 1996, ISBN 0-471-13534-8
* K. Fukunaga *Statistical Pattern Recognition*, Academic Press, 1991
* Julius T. Tou, Rafael C. Gonzalez *Pattern Recognition Principles* Addison-Wesley, Massachusetts, 1974
* Sergios Theodoridis, Konstantinos Koutroumbas *Pattern Recognition* Academic Press, CA, 1999

หมวดหมู่:การเรียนรู้ของเครื่อง
หมวดหมู่:แบบลาย
หมวดหมู่:ขั้นตอนวิธีการจำแนก
ดนตรี

thumb|โน้ตเพลง

**ดนตรี** หรือ **คีตกรรม** () คือ เสียงและโครงสร้างที่จัดเรียงอย่างเป็นระเบียบแบบแผน ซึ่งมนุษย์ใช้ประกอบกิจกรรมศิลปะที่เกี่ยวข้องกับเสียง โดยดนตรีนั้นแสดงออกมาในด้านระดับเสียง (ซึ่งรวมถึงท่วงทำนองและเสียงประสาน) จังหวะ และคุณภาพเสียง ได้แก่ ความต่อเนื่องของเสียง เนื้อเสียง ความดังค่อย และพรรณลักษณ์ของเสียง (texture) 

ดนตรีในความหมายอย่างกว้าง หมายถึง กิจกรรมการแสดงออกทางวัฒนธรรม (une activité culturelle) ของมนุษย์ที่เกี่ยวกับการขับร้อง รวมถึงการสร้างจังหวะและทำนอง ดนตรีจึงมีความสำคัญ ไม่เพียงแค่ในเชิงการสื่อสาร  หรือการใช้เพื่อความบันเทิงและในพิธีกรรม แต่ยังรวมถึงความสำคัญในด้านศิลปะ และด้านสุนทรียศาสตร์ อีกด้วย

## ศัพทมูลวิทยา
คำว่า "ดนตรี" มีรากศัพท์มาจากภาษาสันสกฤต คือ तन्त्री (ตนฺตฺรี) ซึ่งแปลว่า ดนตรี ในภาษาอื่นที่มีรากศัพท์เดียวกัน ได้แก่ ภาษาเขมร คือ តន្ត្រី (ตนฺตฺรี) และ ภาษาลาว คือ ດົນຕີ (ดนตี)

## อ้างอิง

## หนังสืออ่านเพิ่ม
* Colles, Henry Cope (1978). *The Growth of Music : A Study in Musical History*, 4th ed., London ; New York : Oxford University Press. ISBN 0-19-316116-8 (1913 edition online at Google Books)
* 
* Small, Christopher (1977). *Music, Society, Education*. John Calder Publishers, London. ISBN 0-7145-3614-8


หมวดหมู่:ศิลปะการแสดง
การประมวลผลสัญญาณดิจิทัล

**การประมวลผลสัญญาณดิจิทัล** หรือ ที่เรียกกันติดปากสั้น ๆ ว่า ดีเอสพี (DSP - digital signal processing) เป็นการศึกษาการประมวลผลสัญญาณที่อยู่ในรูปดิจิทัล (digital)

โดยทั่ว ๆ ไป การประมวลผลสัญญาณ อาจแบ่งได้ตาม:
* *รูปแบบของตัวแทนสัญญาณ* : การประมวลผลสัญญาณดิจิทัล (digital signal processing) และ การประมวลผลสัญญาณแอนะล็อก (analog signal processing)
* *คุณสมบัติของสัญญาณ* : การประมวลผลสัญญาณไม่สุ่ม (deterministic signal processing) และ การประมวลผลสัญญาณสุ่ม (stochastic/statistical signal processing)
* *ลักษณะการประมวลผลสัญญาณ* : เชิงเส้น (linear signal processing) และ ไม่เป็นเชิงเส้น (nonlinear signal processing)
* และ อื่น ๆ ที่แบ่งตามคุณลักษณะเฉพาะของสัญญาณ หรือ ลักษณะเฉพาะของการประมวลผล เช่น adaptive signal processing, multirate/multiresolution signal processing, chaotic signal processing ฯลฯ

ดีเอสพีนี้อาจแบ่งออกได้เป็นในส่วนของซอฟต์แวร์และฮาร์ดแวร์ หรือตามการประยุกต์เป็น การประมวลผลสัญญาณเสียง (audio signal processing) การประมวลผลภาพดิจิทัล (digital image processing) และ การประมวลผลคำพูด (speech processing)

ถึงแม้ว่าในดีเอสพีนั้น สัญญาณที่เราพิจารณากันจะเป็นดิจิทัล แต่โดยทั่วไปสัญญาณเหล่านี้จากแหล่งกำเนิด จะอยู่ในรูปเดิมที่เป็นแอนะล็อก การได้มาซึ่งสัญญาณดิจิทัลซึ่งเป็นตัวแทนสัญญาณแอนะล็อกที่เราสนใจนี้ จะต้องผ่านกระบวนการแปลงสัญญาณแอนะล็อกเป็นดิจิทัล (Analog-to-Digital Conversion - ADC) หรือการดิจิไทซ์ (digitization) ซึ่งประกอบด้วยการสุ่มตัวอย่าง (sampling) (อย่าสับสนกับคำว่า สุ่ม ที่มาจาก random หรือ stochastic) และการควอนไทซ์ (quantization) ให้อยู่ในรูปดิจิทัลก่อนที่จะทำการประมวลผลต่อไป

## การสุ่มสัญญาณ (signal sampling) และการควอนไทซ์ (quantization)
center|392x392px
463x463px|center
รูปข้างต้นแสดงกระบวนการชักตัวอย่างสัญญาณและควอนไทซ์

## โดเมนของการแปลง (transformed domain)

### ความถี่ (frequency) หรือฟูริเยร์ (Fourier)
* การแปลงฟูริเยร์ (FT) Fourier transform
* การแปลงฟูริเยร์ไม่ต่อเนื่อง DFT
* ขั้นตอนวิธีในการแปลงฟูริเยร์ไม่ต่อเนื่องอย่างเร็ว FFT
* การแปลงโคซายน์ไม่ต่อเนื่อง (DCT) DCT

### เวลาและความถี่ (time-frequency)
* การแปลงฟูริเยร์ในเวลาช่วงสั้น STFT short time Fourier transform

### เวลาและสเกล (time-scale) หรือเวฟเลต (wavelets)
* การแปลงเวฟเลต Wavelet transform

### ไอเกน
* principal components analysis (PCA)/Karhunen-Loève transform/Hotelling transform PCA/KLT/Hotelling

## ดูเพิ่ม
* การประมวลผลสัญญาณเสียง (Audio signal processing)

หมวดหมู่:อิเล็กทรอนิกส์ดิจิทัล
หมวดหมู่:การประมวลผลสัญญาณดิจิทัล
หมวดหมู่:การประมวลผลสัญญาณเรดาร์
ภาพลีนา

[thumb|ภาพลีนาส่วนหนึ่งที่ปรากฏในนิตยสาร[เพลย์บอย]]

**ภาพลีนา** เป็นส่วนของภาพหน้ากลาง ของ Lena Soderberg ที่รู้จักกันดี และ ใช้กันอย่างกว้างขวาง  เรียกได้ว่าเป็นภาพมาตรฐานในวงการการประมวลผลภาพดิจิทัล เลยก็ว่าได้ ผู้ใช้รูปนี้เป็นส่วนใหญ่ก็ไม่ได้รับรู้ที่มาของรูปนี้แต่อย่างใด รูปนี้ได้ถูกใช้และตีพิมพ์ ในผลงานทางวิชาการอย่างกว้างขวาง อยู่เป็นเวลานาน

ที่มาของรูปนี้เป็นรูปของ Lena Soderberg (ne Sjööblom) ชาวสวีเดน ซึ่งปรากฏ ในหน้ากลางของ นิตยสารเพลย์บอย ในปี 1972 และภาพนี้ได้ถูก ดิจิไตซ์ ที่ Signal and Image Processing Institute (SIPI) มหาวิทยาลัยเซาเทิร์นแคลิฟอร์เนีย โดย Alexander Sawchuk ซึ่งเป็น ผู้ช่วยศาสตราจารย์ในขณะนั้น 

จาก บทความ ของ Jamie Hutchinson ใน Newsletter  ของ IEEE Professional Communication Society :
" ในปี 1973 นั้น ในขณะที่  Alexander Sawchuk กับนักเรียนในระดับบัณฑิตศึกษาของเขา  กำลังง่วนหาภาพดี ๆ เพื่อที่จะ สแกนไปใช้ลงในงานตีพิมพ์สัมนาของเพื่อนร่วมงาน หลังจากที่ได้พยายามหาจากภาพที่มีอยู่ ก็มีแต่ภาพที่ไม่เร้าใจ ภาพที่เค้ามองหาอยู่นั้น จะเป็นภาพหน้าคน สี กระดาษผิวมัน เพื่อให้เห็นความแตกต่างของระดับแสงสีที่ดี  ก็พอดีมีคนเดินถือ นิตยสารเพลย์บอยฉบับใหม่เข้ามาพอดี  พวกเขาก็เลยตัดเอาภาพท่อนบนจากหน้ากลาง  เนื่องจากเขาต้องการภาพขนาด 512*512 และขึดความสามารถของ สแกนเนอร์ ทีใช้นั้นซึ่งสแกนได้ 100 เส้นต่อนิ้ว จึงตัดได้ภาพขนาด 5.12 นิ้ว ลงมาถึงหัวไหล่ของคนในภาพ. หลังจากได้สแกนเสร็จก็ปรากฏว่าภาพไม่สมบูรณ์ ขาดหายไป 1 เส้น  แต่เนื่องจากมีเวลาจำกัด จีงตัดสินใจใช้ภาพนั้นโดยทำการเพิ่มเส้นให้ครบโดยการคัดลอกเอาจากเส้นถัดไป  หลังจากเสร็จ ก็ไม่ได้มีความคิดใดๆว่าภาพที่ได้จะกลายมาเป็น หนึ่งในภาพมาตรฐานที่ใช้ในการทดสอบ. Sawchuk จำได้ว่า ทางกลุ่มได้แจกจ่ายรูปให้กับผู้ที่มาเยี่ยมเยือนที่ขอไป เพื่อจุดประสงค์ที่จะได้ทำการเปรียบเทียบผลลัพธ์ของขั้นตอนวิธีในการประมวลผลภาพได้   ซึ่งในที่สุดภาพนี้ก็ได้แพร่หลายเป็นที่นิยมใช้อย่างกว้างขวาง "

จนในภายหลังที่ได้รู้ถึงที่มาของภาพกันอย่างกว้างขวาง ก็เกิดเป็นกรณีโต้แย้ง ว่าไม่เหมาะสมที่จะใช้ภาพนี้เนื่องจากที่มาของภาพ และ การที่เพลย์บอย ก็ได้มีความพยายามจะฟ้องร้องเรื่องสิทธิการใช้ภาพ

คุณลีนา (ตัวจริง เสียงจริง) ได้ไปร่วม the 50th Anniversary IS&T conference ใน Boston จัดขึ้นในเดือน พฤษภาคม 1997

## หมายเหตุ
ชื่อลีนา ในภาษาสวีเดน ใช้คำว่า Lena แต่ในภาษาอังกฤษที่ลงในหนังสือเพลย์บอยใช้คำว่า Lenna

## อ้างอิง

* A Note on Lena โดย former editor-in-chief of the IEEE Transactions on Image Processing ใน IEEE TRANSACTIONS ON IMAGE PROCESSING. VOL. 5. NO. 1. JANUARY 1996
* editorial โดย the editor of SPIE journal Optical Engineering
* ภาพต้นฉบับของ Lenna  **ระวัง ภาพต้นฉบับมีลักษณะโป๊**

หมวดหมู่:การประมวลผลภาพ
การประมวลผลภาพ

**การประมวลผลภาพ** () คือ เป็นการประยุกต์ใช้งานการประมวลผลสัญญาณบนสัญญาณ 2 มิติ เช่น ภาพนิ่ง (ภาพถ่าย) หรือภาพวีดิทัศน์ (วิดีโอ) และยังรวมถึงสัญญาณ 2 มิติอื่น ๆ ที่ไม่ใช่ภาพด้วย

แนวความคิดและเทคนิค ในการประมวลผลสัญญาณ สำหรับสัญญาณ 1 มิตินั้น สามารถปรับมาใช้กับภาพได้ไม่ยาก แต่นอกเหนือจาก เทคนิคจากการประมวลผลสัญญาณแล้ว การประมวลผลภาพก็มีเทคนิคและแนวความคิดที่เฉพาะ (เช่น connectivity และ rotation invariance) ซึ่งจะมีความหมายกับสัญญาณ 2 มิติเท่านั้น แต่อย่างไรก็ตามเทคนิคบางอย่าง จากการประมวลผลสัญญาณใน 1 มิติ จะค่อนข้างซับซ้อนเมื่อนำมาใช้กับ 2 มิติ

เมื่อหลายสิบปีมาแล้ว การประมวลผลภาพนั้น จะอยู่ในรูปของการประมวลผลสัญญาณแอนะล็อก (analog) โดยใช้อุปกรณ์ปรับแต่งแสง (optics) ซึ่งวิธีเหล่านั้นก็ไม่ได้หายสาบสูญ หรือเลิกใช้ไป ยังมีใช้เป็นส่วนสำคัญ สำหรับการประยุกต์ใช้งานบางอย่าง เช่น ฮอโลกราฟี (holography) แต่เนื่องจากอุปกรณ์คอมพิวเตอร์ในปัจจุบัน ราคาถูกลง และเร็วขึ้นมาก การประมวลผลภาพดิจิทัล (digital image processing) จึงได้รับความนิยมมากกว่า เพราะการประมวลผลที่ทำได้ซับซ้อนขึ้น แม่นยำ และง่ายในการลงมือปฏิบัติ  

## ดูเพิ่ม
* การประมวลผลภาพดิจิทัล
* การประมวลผลภาพทางการแพทย์
* การถ่ายภาพ
* แสง
* คอมพิวเตอร์วิทัศน์
* คอมพิวเตอร์กราฟิกส์

## แหล่งข้อมูลอื่น
* งานวิจัยเทคโนโลยีภาพ (RDI-3)  เนคเทค
* Image and Vision Computing Laboratory  สถาบันเทคโนโลยีนานาชาติสิรินธร มหาวิทยาลัยธรรมศาสตร์

หมวดหมู่:การประมวลผลภาพ
คอมพิวเตอร์วิทัศน์

**คอมพิวเตอร์วิทัศน์** () เป็นศาสตร์ที่ใช้ในการเข้าใจว่าคอมพิวเตอร์สามารถเข้าใจภาพหรือวิดีโอในรูปแบบเดียวกับที่ระบบการมองเห็นของมนุษย์ คอมพิวเตอร์วิทัศน์รวมขั้นตอนการ ได้มา การประมวลผล การวิเคราะห์ และเข้าใจที่สามารถนำข้อมูลออกมาใช้ในการพยากรณ์หรือการตัดสินใจได้

คอมพิวเตอร์วิทัศน์ว่าด้วยเรื่องเกี่ยวกับการดึงสารสนเทศจากรูปภาพหรือวีดิทัศน์ เครื่องมือที่ใช้ในคอมพิวเตอร์วิทัศน์ได้แก่ คณิตศาสตร์โดยเฉพาะ เรขาคณิต พีชคณิตเชิงเส้น สถิติ และ การวิจัยดำเนินงาน (การหาค่าเหมาะที่สุด) และการวิเคราะห์เชิงฟังก์ชัน โดยเครื่องมือเหล่านี้ใช้ในการสร้างขั้นตอนวิธีหรือ ขั้นตอนวิธี ในการแยกส่วนภาพ และ การจัดกลุ่มภาพเพือให้คอมพิวเตอร์สามารถ "เข้าใจ" ทัศนียภาพ หรือคุณลักษณะต่าง ๆ ในภาพ

## เป้าหมาย
เป้าหมายโดยทั่วไปของคอมพิวเตอร์วิทัศน์ได้แก่
* การตรวจจับ ตัดแบ่งขอบเขต ระบุตำแหน่ง และ รู้จำ วัตถุที่ต้องการในภาพ เช่น หน้าคน
* การประเมินผล สำหรับ การตัดเบ่งขอบเขตวัตถุในภาพ หรือ การวางทาบเทียบ เป็นต้น
* การวางทาบเทียบของ มุมมองต่าง ๆ ของทัศนียภาพ หรือ วัตถุหนึ่ง ๆ
* การติดตาม วัตถุหนึ่ง ๆ ในภาพต่อเนื่อง
* การเชื่อมโยงมุมมองต่าง ๆ ของทัศนียภาพหนึ่ง ๆ เพื่อสร้างแบบจำลองสามมิติ ของทัศนียภาพนั้น แบบจำลองดังกล่าวอาจนำมาใช้เพื่อนำทางหุ่นยนต์ ในทัศนียภาพจริง
* การกะประมาณ ท่าทางต่าง ๆ ของมนุษย์ และ ส่วนต่าง ๆ ของร่างกาย เช่น แขน ขา นิ้วมือ ฯลฯ ในสามมิติ
* การค้นหา รูปภาพด้วยเนื้อหาของภาพ ในฐานข้อมูลภาพขนาดใหญ่

เพื่อที่จะบรรลุซึ่งเป้าหมายเหล่านี้ ระบบคอมพิวเตอร์วิทัศน์ จะต้องใช้กระบวนการต่างๆ เช่น การรู้จำแบบ การเรียนรู้เชิงสถิติ เรขาคณิตเชิงภาพฉาย การประมวลผลภาพ ทฤษฎีกราฟ และอื่น ๆ

คอมพิวเตอร์วิทัศน์การรับรู้ นั้น เกี่ยวข้องอย่างใกล้ชิดกับ จิตวิทยาการรับรู้ และ การคำนวณทางชีวภาพ

การประยุกต์ใช้คอมพิวเตอร์วิทัศน์อันหนึ่งที่น่าสนใจ ได้แก่ การสร้างปรากฏการลวงตาต่าง ๆ ในภาพยนตร์ ปัจจุบัน เราจะพบการประยุกต์ใช้ คอมพิวเตอร์วิทัศน์ในสาขาต่าง ๆ เช่น การแพทย์ การทหาร ระบบตรวจตราและรักษาความปลอดภัย การตรวจสอบและควบคุมคุณภาพ ระบบหุ่นยนต์ รถยนต์ และอื่น ๆ

ในปัจจุบัน เครื่องจักรวิทัศน์ และ การจัดการรูปภาพทางการแพทย์ ที่ใช้วิธีการต่าง ๆ ทางคอมพิวเตอร์วิทัศน์ ได้รับการพัฒนา และ จัดจำหน่าย ในตลาดโลก คิดรวมเป็นมูลค่า หลายหมื่นล้านบาทต่อปี

## สาขาที่เกี่ยวข้อง
* การถ่ายภาพ 3 มิติ (three-dimensional imaging)

## ข้อมูลเพิ่มเติม

* The Computer Vision Homepage
* CVonline: The Evolving, Distributed, Non-Proprietary, On-Line Compendium of Computer Vision
* บทความที่น่าสนใจ Fisher, R., "Is Computer Vision Still AI?", AI Magazine, Vol 15, No. 2, pp 21--27, 1994
* Image and Vision Computing Laboratory  สถาบันเทคโนโลยีนานาชาติสิรินธร มหาวิทยาลัยธรรมศาสตร์

## อ้างอิง

หมวดหมู่:การประมวลผลภาพ
หมวดหมู่:ปัญญาประดิษฐ์
หมวดหมู่:คอมพิวเตอร์วิทัศน์
กราฟบริบูรณ์

**กราฟบริบูรณ์** (complete graph) เป็น กราฟ ที่ทุกคู่ของ จุดยอด ถูกเชื่อมต่อด้วย เส้นเชื่อม เป็น กราฟสม่ำเสมอ ที่มีระดับขั้น n-1 กราฟบริบูรณ์บนจุดยอด n จุด ใช้สัญลักษณ์ K_n, มี n จุดยอด, และ \frac{n \left ( n-1 \right) }{2} เส้นเชื่อม

ไดกราฟบริบูรณ์ (complete digraph) ก็เป็นลักษณะเดียวกับกราฟ ต่างกันที่เส้นเชื่อมแต่ละเส้น จะถูกแทนด้วยเป็นเส้นเชื่อมระบุทิศทาง 2 เส้น ในทิศทางตรงข้ามกัน

## อ้างอิง
* Counting Paths and Cycles in Complete Graphs. Results are available Mehdi Hassani, Cycles in graphs and derangements, Math. Gaz. 88(March 2004) pp. 123-126 (reprint)  or here
* 

หมวดหมู่:ทฤษฎีกราฟ
การประมวลผลสัญญาณเสียง

**การประมวลผลสัญญาณเสียง** หรือ **การประมวลเสียง** เป็นกระบวนการเกี่ยวกับ 'ตัวแทนสัญญาณเสียง' หรือ เสียง
ตัวแทนนี้อาจจะอยู่ในรูปดิจิทัลหรืออนาล็อก ตัวแทนในแบบอนาล็อกมักจะอยู่ในรูปไฟฟ้า โดยความต่างศักย์ไฟฟ้าจะแทนความดันอากาศของคลื่นเสียง ในทำนองเดียวกัน ตัวแทนแบบดิจิทัล จะแทนความดันนั้นด้วยชุดของสัญลักษณ์ ซึ่งโดยทั่ว ๆ ไปคือเลขฐานสอง

## ดูเพิ่ม
* สารบัญรูปแบบการบันทึกเสียง

หมวดหมู่:การประมวลผลสัญญาณ
หมวดหมู่:วิทยาการสารสนเทศ
รูปแบบการบันทึกเสียง

## พัฒนาการของรูปแบบการบันทึกเสียง
นี่คือพัฒนาการของรูปแบบการบันทึกเสียงที่ใช้ในการบันทึกเสียงดนตรี และข้อมูลเสียงประเภทอื่น ๆ  ทั้งในรูปแบบที่เป็นอุปกรณ์ และในรูปแบบของประเภทไฟล์/การเข้ารหัส เรียงตามลำดับเวลา (ปี ค.ศ.):

* 1870s: กล่องเสียง (phonograph cylinder)
* 1895: แผ่นเสียง (analogue disc record)
* 1930s: wire recording
* 1940s:reel-to-reel audio tape recording, Magnetic Tape (audio)
* 1948: vinyl record
* 1963: คาเซตเทป (compact cassette)
* 1960s: 8-track
* 1969: Microcassette
* 1970s: Elcaset
* 1980: ซีดี (Compact Disc Digital Audio System)
* 1985: AIFF
* 1987: เทปดิจิทัล (Digital audio tape :DAT)
* 1990s: Digital Compact Cassette
* 1991: Minidisc
* 1992: WAV
* 1995: MP3
* 1996: DVD
* 1999: Windows Media Audio
* 2001: AAC
* 2002: Ogg Vorbis 

## แหล่งข้อมูลอื่น
* University of San Diego article 
* Knowmadz.org article 
* recording-history.org
* TechTV article 

หมวดหมู่:เสียง
หมวดหมู่:เทคโนโลยี
การบีบอัดข้อมูล

**การบีบอัดข้อมูล** () เป็นสาขาวิชาหนึ่งในวิทยาการคอมพิวเตอร์ หมายถึง การศึกษาวิธีการในการจัดเก็บข้อมูล ที่ทำให้ใช้เนื้อที่ในการจัดเก็บน้อยลง

การบีบอัดข้อมูล มีความสำคัญในระบบการสื่อสารและจัดเก็บข้อมูล เนื่องจากทำให้เก็บหรือรับส่งข้อมูลได้มากขึ้น โดยใช้เนื้อที่เท่าเดิม (คำว่าเนื้อที่นี้ อาจจะเป็นเนื้อที่จัดเก็บข้อมูล หรือเนื้อที่ในช่องสัญญาณก็ได้)

การบีบอัดข้อมูลแบ่งได้เป็นสองประเภทใหญ่ ๆ ตามคุณภาพของข้อมูลที่ถูกบีบอัดแล้ว คือ
# การบีบอัดข้อมูลแบบไม่สูญเสีย (lossless data compression) เช่น การบีบอัดข้อมูลแบบ LZW ฯลฯ
# การบีบอัดข้อมูลแบบสูญเสียบางส่วน (lossy data compression) เช่น การบีบอัดภาพแบบ JPEG, การบีบอัดเสียงแบบ MP3 ฯลฯ

## อ้างอิง
* Data Compression - Systematisation by T.Strutz

หมวดหมู่:หน่วยเก็บข้อมูลคอมพิวเตอร์
การบีบอัดข้อมูล
หมวดหมู่:วิทยาการคอมพิวเตอร์
หมวดหมู่:โทรทัศน์ระบบดิจิทัล
หมวดหมู่:วิทยาการสารสนเทศ
การประมวลผลภาพดิจิทัล

**การประมวลผลภาพดิจิทัล** () เป็นสาขาที่กล่าวถึงเทคนิคและขั้นตอนวิธีต่าง ๆ ที่ใช้การประมวลผลภาพที่อยู่ในรูปแบบดิจิทัล (ภาพดิจิทัล)

ภาพในที่นี้ รวมความหมายถึงสัญญาณดิจิทัลใน 2 มิติอื่น ๆ โดยทั่วไปคำนี้เมื่อใช้อย่างกว้าง ๆ จะครอบคลุมถึงสัญญาณวิดีโอ (video) หรือภาพเคลื่อนไหว ซึ่งจะเป็นชุดของภาพนิ่ง เรียกว่า เฟรม (frame) หลาย ๆ ภาพต่อกันไปตามเวลา

ซึ่งก็คือสัญญาณ 3 มิติ เมื่อนับเวลาเป็นมิติที่ 3 หรือ อาจจะครอบคลุมถึงสัญญาณ 3 มิติอื่น ๆ เช่น ภาพ 3 มิติทางการแพทย์ หรือ อาจจะมากกว่านั้น เช่น ภาพ 3 มิติ และ หลายชนิด (multimodal image)

## หัวข้อหลัก
* image perception and image acquisition
* image transform
* image enhancement
* image restoration
* image analysis
* image compression

## ดูเพิ่ม
* การประมวลผลภาพ
* การประมวลผลภาพทางการแพทย์

## อ้างอิง


## แหล่งข้อมูลอื่น
* อิมเมจโปรเซสซิ่งเบื้องต้น ThaiDev.com
* , โดย อลัน ปีเตอรส์. มหาวิทยาลัยแวนเดอร์บิลต์. อัพเดตเมื่อ 7 มกราคม 2016.
* Processing digital images with computer algorithms 

หมวดหมู่:คอมพิวเตอร์วิทัศน์
หมวดหมู่:การประมวลผลภาพ
หมวดหมู่:การประมวลผลภาพดิจิทัล
ไอซีที

**ไอซีที** (ICT) อาจหมายถึง
* **กระทรวงเทคโนโลยีสารสนเทศและการสื่อสาร** หรือ กระทรวงดิจิทัลเพื่อเศรษฐกิจและสังคม ในปัจจุบัน
* **[[เทคโนโลยีสารสนเทศและการสื่อสาร]]**
* **[[เขตเวลาอินโดจีน]]** (Indochina Time) ซึ่งมีค่าเท่ากับ UTC+7 ชั่วโมง และเท่ากับเวลาในประเทศไทย
* **[[คณะเทคโนโลยีสารสนเทศและการสื่อสามหาวิทยาลัยศิลปากร|คณะเทคโนโลยีสารสนเทศและการสื่อสารมหาวิทยาลัยศิลปากร]]**
เอดา เลิฟเลซ

**ออกัสตา เอดา คิง เคานต์เตสแห่งเลิฟเลซ** () เป็นนักคณิตศาสตร์และนักเขียนชาวอังกฤษ ได้รับการยอมรับนับถือว่าเป็นโปรแกรมเมอร์คนแรกของโลก

## ประวัติ
เอดาเป็นธิดาคนเดียวของของลอร์ดไบรอนที่ 6 กวีผู้มีชื่อเสียงและเลดี้ไบรอน นักคณิตศาสตร์ เธอเกิดเมื่อปีค.ศ. 1815 หลังจากเธอเกิดไม่นาน พ่อแม่ก็แยกทางกัน แม่ของเอดาจึงตัดสินใจเลี้ยงดูเธอให้เป็นผู้หญิงสมัยใหม่ เธอได้รับการศึกษาในด้านคณิตศาสตร์และวิทยาศาสตร์ ผิดแปลกจากสตรีชนชั้นสูงทั่วไป

พออายุสิบเจ็ดปี มีผู้แนะนำให้เอดารู้จักกับอาจารย์ซัมเมอร์วิลล์แห่งเคมบริดจ์ สตรีเก่งแห่งยุคที่เคยแปลงานของปีแยร์-ซีมง ลาปลัส มาเป็นภาษาอังกฤษ เอดาจึงเข้ามาคลุกคลีกับเพื่อนกลุ่มนีจนได้รู้จักกับชาลส์ แบบบิจ ในงานสังสรรค์แห่งหนึ่ง ในที่สุด ในงานวันนั้น ตอนที่แบบบิจกล่าวว่า *"จะเป็นอย่างไรถ้าเครื่องคำนวณไม่เพียงสามารถคิดผล แต่สามารถประมวลผลนั้นได้ด้วย"* แต่ไม่มีใครสนใจแนวคิดนี้ของแบบบิจเลย มีเพียงเอดาที่รู้สึกสนใจแนวคิดนี้ จนอาสาที่จะช่วยพัฒนา โดยสิ่งที่เธอทำคือการสร้างภาษาสำหรับเครื่องวิเคราะห์ (analytical engine) ของแบบบิจ 

หลังจากนั้นไม่นาน เอดาได้แต่งงานกับท่านเอิร์ลแห่งเลิฟเลซและมีบุตรด้วยกันสามคน ในช่วงสิบปีทั้งเอดาและแบบบิจยังเป็นเพื่อนกันทางจดหมาย และแลกเปลี่ยนความเห็นเรื่องเครื่องวิเคราะห์อย่างสม่ำเสมอ โดยจดหมายของทั้งสองถูกเก็บไว้อย่างดีในยุคนี้ เพราะมีข้อมูลน่าสนใจมากมาย (ทั้งเรื่องจริง และจินตนาการ) เช่น เอดาบอกว่า เธอเชื่อว่าต่อไปเครื่องมืออันนี้ จะมีความสามารถที่จะแต่งเพลงที่ซับซ้อน สร้างภาพกราฟิก นำมาใช้เพื่อการคำนวณขั้นสูง และพัฒนาวงการวิทยาศาสตร์ได้ ในจดหมายฉบับหนึ่ง เอดาแนะนำแบบบิจว่า ให้ลองเขียนแผนการทำงานของเครื่องมืออันนี้ ให้สามารถคำนวณ Bernoulli numbers ขึ้นมา

ต่อมา แผนการทำงานที่แบบบิจเขียนขึ้นมาชิ้นนั้น ก็ถูกยกย่องว่าเป็นโปรแกรมคอมพิวเตอร์ตัวแรกของโลก เธอจึงได้รับการยกย่องว่าเป็นโปรแกรมเมอร์คนแรกของโลก เอดาก็ช่วยเขียนบรรยาย รายละเอียดการทำงานของเครื่องวิเคราะห์ แต่สุขภาพของเธอก็เริ่มมีปัญหา และเธอเสียชีวิตด้วยโรคมะเร็งมดลูก ในปี พ.ศ. 2395 เมื่ออายุได้ 36 ปี ซึ่งเป็นวัยเดียวกับที่บิดาของเธอเสียชีวิต

ในช่วงที่ยังมีชีวิตอยู่ เอดาได้รู้จัก และอาสาช่วยงาน พร้อมทั้งอุปการะ นักวิทยาศาสตร์ นักคณิตศาสตร์ รวมทั้งนักเขียนหลายคน เช่น เซอร์ เดวิด บริวสเตอร์ คนคิดคาไลโดสโคป, ชาลส์ วีตสตัน, ชาลส์ ดิกคินส์, และ ไมเคิล ฟาราเดย์ 

ในปีค.ศ. 1979 กระทรวงกลาโหมสหรัฐ สร้างภาษาคอมพิวเตอร์มาตรฐาน ISO ขึ้นมาตัวแรก พร้อมตั้งชื่อเพื่อเป็นเกียรติแก่ท่านหญิงเอดาว่า ภาษา "ADA"

## อ้างอิง

หมวดหมู่:ภาษาเอดา
อเอดา ไบรอน
อเอดา ไบรอน
นายกรัฐมนตรี

**นายกรัฐมนตรี** () เป็นหัวหน้าของคณะรัฐมนตรีและเป็นผู้นำของรัฐมนตรีในแผนกฝ่ายการบริหารของรัฐบาล ซึ่งมักจะอยู่ในระบบรัฐสภาหรือกึ่งประธานาธิบดี นายกรัฐมนตรีนั้นจะไม่ใช่ประมุขแห่งรัฐของประเทศรัฐต่าง ๆ หรือไม่ก็พระมหากษัตริย์ พวกเขาจะทำหน้าที่แทนเป็นหัวหน้ารัฐบาล การทำหน้าที่โดยทั่วไปจะอยู่ภายใต้พระมหากษัตริย์ในรูปแบบผสมของรัฐบาลขุนนางและประชาธิปไตยหรือประธานาธิบดีในรูปแบบสาธารณรัฐของรัฐบาล

ในระบบรัฐสภานั้นจะทำตามแบบอย่างของระบบเวสต์มินสเตอร์ นายกรัฐมนตรีนั้นจะทำหน้าที่เป็นประธานและหัวหน้าที่แท้จริงของรัฐบาลและหัวหน้าของแผนกฝ่ายการบริหารต่าง ๆ ในระบบดังกล่าว ประมุขแห่งรัฐหรือตัวแทนอย่างเป็นทางการของพวกเขา (เช่น พระมหากษัตริย์, ประธานาธิบดี, ผู้สำเร็จราชการ) มักจะดำรงตำแหน่งจากการประกอบพิธีอย่างเป็นทางการเป็นส่วนใหญ่ แม้ว่าจะมีฐานะแค่เป็นอำนาจสำรอง(reserve powers)

ในหลายระบบ นายกรัฐมนตรีจะคัดเลือกและอาจจะต้องทำการปลดออกต่อสมาชิกคนอื่น ๆ ของคณะรัฐมนตรี และจัดสรรตำแหน่งหน้าที่ให้กับสมาชิกภายในรัฐบาล ในระบบส่วนใหญ่ นายกรัฐมนตรีจะเป็นหัวหน้าของสมาชิกและประธานของคณะรัฐมนตรี ในระบบของชนกลุ่มน้อย ที่มีโดดเด่นในรัฐบาลของระบบกึ่งประธานาธิบดี นายกรัฐมนตรีเป็นเจ้าหน้าที่ที่ได้รับการแต่งตั้งเพื่อให้จัดการราชการพลเรือนและปฏิบัติตามคำสั่งของประมุขแห่งรัฐ

นายกรัฐมนตรีมักจะเป็น(แต่ไม่เสมอไป) สมาชิกของสภานิติบัญญัติหรือสภาผู้แทนราษฎร์และคาดว่าจะมีรัฐมนตรีคนอื่น ๆ เพื่อให้การรับรองว่ากระบวนการร่างกฎหมายจะผ่านทางสภานิติบัญญัติ ในระบอบราชาธิปไตยบางแห่ง พระมหากษัตริย์อาจจะใช้อำนาจในการบริหาร(ที่เป็นที่รู้จักกันคือ พระราชอภิสิทธิ์) ที่จะมอบตำแหน่งให้อย่างเป็นความลับในพิธีราชาภิเษก และอาจจะใช้อภิสิทธิ์โดยไม่ได้รับความเห็นชอบจากรัฐสภา 

เช่นเดียวกับการเป็นหัวหน้ารัฐบาล การเป็นนายกรัฐมนตรีอาจจำเป็นจะต้องมีหน้าที่บทบาทหรือตำแหน่งอื่น ๆ - นายกรัฐมนตรีแห่งสหราชอาณาจักร จากการยกตัวอย่าง ยังเป็นลอร์ดเอกแห่งการคลังและรัฐมนตรีสำหรับข้าราชการพลเรือน ในบางกรณี นายกรัฐมนตรีอาจจะเลือกที่จะดำรงตำแหน่งรัฐมนตรีเพิ่มเติม (เช่น เมื่อตำแหน่งรัฐมนตรีนั้นมีความสำคัญต่อคำสั่งของรัฐบาลในช่วงเวลาสมัยนั้น): ในช่วงสงครามโลกครั้งที่สอง วินสตัน เชอร์ชิล ยังดำรงตำแหน่งเป็นรัฐมนตรีว่าการกระทรวงกลาโหม(แม้ว่าในช่วงเวลาสมัยนั้น จะไม่มีกระทรวงกลาโหมก็ตาม) อีกตัวอย่างหนึ่งคือ รัฐบาลอิสราเอลชุดที่สามสิบสี่ (ค.ศ. 2015-2019) เมื่อเบนจามิน เนทันยาฮู ซึ่งทำหน้าที่เป็นนายกรัฐมนตรีและรัฐมนตรีว่าการกระทรวงคมนาคม กระทรวงการต่างประเทศ กระทรวงความร่วมมือระดับภูมิภาค กระทรวงเศรษฐกิจ กระทรวงกลาโหมและกระทรวงมหาดไทย

## รายชื่อนายกรัฐมนตรี

## ดูเพิ่ม
* นายกรัฐมนตรีไทย 
* รายนามประมุขแห่งรัฐและหัวหน้ารัฐบาลปัจจุบัน
* ประธานาธิบดี

## อ้างอิง
* การบริหารราชการแผ่นดิน  จากสารานุกรมไทยสำหรับเยาวชน


หมวดหมู่:หัวหน้ารัฐบาล
หมวดหมู่:ตำแหน่งผู้มีอำนาจ
ปิน็อกกีโอ

thumb|200px|ภาพวาด ''ปิน็อกกีโอ'' โดยเอนริโก มัซซานติ ปี ค.ศ. 1883
**ปิน็อกกีโอ** (; ) เป็นวรรณกรรมเยาวชนภาษาอิตาเลียน ผลงานของ การ์โล กอลโลดี (Carlo Collodi) นักประพันธ์ชาวอิตาเลียน ตีพิมพ์ในปี ค.ศ. 1880 เรื่องปิน็อกกีโอนี้ ได้กลายมาเป็นเรื่องอ่านเล่นคลาสสิกสำหรับเด็ก และแพร่หลายอย่างกว้างขวาง โดยมีการแปลเป็นภาษาต่าง ๆ เผยแพร่ไปทั่วโลก ทั้งยังมีการนำไปสร้างเป็นภาพยนตร์มากกว่า 20 ครั้ง โดยที่มีชื่อเสียงมากที่สุดนั้น เป็นภาพยนตร์การ์ตูนเรื่องยาวของ วอลต์ ดิสนีย์ (Walt Disney) ส่วนที่ไม่ค่อยประสบความสำเร็จ ได้แก่ภาพยนตร์ที่ใช้คนแสดงในปี ค.ศ. 2002 กำกับและแสดงโดย Roberto Benigni ในชื่อเรื่อง *[[พินอคคิโอ ฅนไม้ผจญภัย]]*

ปิน็อกกีโอ เป็นเรื่องราวการผจญภัยของหุ่นไม้ที่มีชีวิต กับพ่อผู้ยากจนของเขา *เจปเปตโต* ซึ่งเป็นช่างไม้ ปิน็อกกีโอมีลักษณะเด่นที่รู้จักกันดี คือ เมื่อพูดโกหก จมูกของเขาจะยาวขึ้น

กอลโลดีนั้นไม่ได้ตั้งใจที่จะเขียนเรื่องนี้ให้เป็นเรื่องสำหรับเด็กตั้งแต่แรก ในเนื้อเรื่องดั้งเดิมนั้น ปิน็อกกีโอถูกแขวนคอตาย เนื่องจากทำความผิดนับครั้งไม่ถ้วน แต่ก็ได้แก้ไขในฉบับถัดมา ซึ่งตอนจบนั้น ได้แก้ให้หุ่นกระบอกนั้นกลายเป็นเด็กที่มีชีวิตจริง ๆ ซึ่งก็เป็นตอนจบที่เรารู้จักกันดี

## คำวิจารณ์
นักวิจารณ์หลายคนได้ให้ความเห็นว่า ปิน็อกกีโอเป็นเรื่องราวของสังคมในสมัยนั้น โดยแสดงการเปรียบเทียบความแตกต่างระหว่าง ความเป็นที่นับหน้าถือตา กับสัญชาตญาณของความเป็นอิสระ ในยุคสมัยที่มีธรรมเนียมปฏิบัติที่เคร่งครัด ภายใต้ภาพพจน์ของการสั่งสอนในรูปแบบของการมองโลกในแง่ดี แต่เรื่องนี้นั้นกลับเป็นเรื่องที่แดกดันและเหน็บแนม เกี่ยวกับรูปแบบธรรมเนียมวิธีที่เป็นทางการ และการวางตัวในสังคมโดยทั่วไปที่ดูไม่มีเหตุผล

รูปแบบของเรื่องนั้นเป็นแนวทันสมัย และได้เป็นรูปแบบนำร่องให้กับนักเขียนในยุดถัดมา ภาษาอิตาเลียนที่ใช้ในเรื่องนั้น มีภาษาของชาวเมืองฟลอเรนซ์ ผสมผสานอยู่ทั่วไปในเนื้อเรื่อง และแนวความคิดหลายอย่างในเรื่อง ก็กลายมาเป็นแนวความคิดที่ใช้กันทั่วไป เช่น คำกล่าวที่ว่า คนจมูกยื่นจมูกยาว หมายถึง คนโกหก

เรื่องปิน็อกกีโอนั้น ได้รับความสำเร็จอย่างรวดเร็ว แต่ในตระกูลชนชั้นสูงนั้นในช่วงแรก ๆ ถือว่าเรื่องนี้ไม่เหมาะสมกับเด็ก ๆ ที่ได้รับการศึกษาที่ดีแล้ว

คำว่า ปิน็อกกีโอ (Pinocchio) ในภาษาอิตาเลียน มาจากคำว่า pino คือ ต้นสน รวมกับคำว่า occhio คือ ตา

## ตัวละครที่เกี่ยวข้อง
* เจมินี คริกเก็ต
* นางฟ้าสีน้ำเงิน

## แหล่งข้อมูลอื่น
* The Adventures of Pinocchio ภาษาอังกฤษ ที่ Project Gutenberg
* Pinocchio  ภาษาอิตาเลียนตามเนื้อหาดั้งเดิม จากการพิมพ์ครั้งแรก ในปี ค.ศ. 1883 และภาพประกอบดั้งเดิมโดย Enrico Mazzanti

## อ้างอิง

หมวดหมู่:วรรณกรรมเยาวชน
หมวดหมู่:วรรณกรรมภาษาอิตาลี
หมวดหมู่:ตัวละครชาวอิตาลี
หมวดหมู่:การ์ตูนของดิสนีย์
หมวดหมู่:ตัวละครภาพยนตร์
หมวดหมู่:วรรณกรรมในปี พ.ศ. 2423
หมวดหมู่:วรรณกรรมอิตาลี
รายชื่อประเทศเรียงตามตัวอักษรภาษาไทย

รายชื่อประเทศ (อย่างสั้น) เรียงตามลำดับตัวอักษรภาษาไทย

## ก
* กรีซ
* กรีเนดา
* กัมพูชา
* กัวเตมาลา
* กาตาร์
* กานา
* กาบอง
* กาบูเวร์ดี
* กายอานา
* กินี
* กินี-บิสเซา 
* เกาหลีใต้ 
* เกาหลีเหนือ
* แกมเบีย
* โกตดิวัวร์

## ค
* คอซอวอ 
* คอโมโรส 
* คอสตาริกา 
* คาซัคสถาน 
* คิริบาส 
* คิวบา 
* คีร์กีซสถาน 
* คูเวต 
* เคนยา 
* แคนาดา 
* แคเมอรูน 
* โครเอเชีย 
* โคลอมเบีย

## จ
* จอร์เจีย 
* จอร์แดน 
* จาเมกา 
* จิบูตี  
* จีน

## ช
* ชาด 
* ชิลี
* เช็กเกีย (สาธารณรัฐเช็ก)

## ซ
* ซานมารีโน 
* ซามัว 
* ซาอุดีอาระเบีย 
* ซิมบับเว 
* ซีเรีย 
* ซูดาน 
* ซูดานใต้ 
* ซูรินาม 
* เซเชลส์ 
* เซนต์คิตส์และเนวิส 
* เซนต์ลูเชีย 
* เซนต์วินเซนต์และเกรนาดีนส์ 
* เซเนกัล 
* เซอร์เบีย 
* เซาตูแมอีปริงซีป
* เซียร์ราลีโอน 
* แซมเบีย 
* โซมาเลีย 
* ไซปรัส

## ญ
* ญี่ปุ่น

## ด
* ดอมินีกา
ดูไบ

## ต
* ตรินิแดดและโตเบโก 
* ตองงา 
* ติมอร์-เลสเต 
* ตุรกี 
* ตูนิเซีย 
* ตูวาลู 
* เติร์กเมนิสถาน 
* โตโก 
* ไต้หวัน

## ท
* ทาจิกิสถาน 
* แทนซาเนีย 
* ไทย

## น
* นครรัฐวาติกัน 
* นอร์เวย์
* นามิเบีย
* นาอูรู
* นิการากัว
* นิวซีแลนด์
* นีวเว
* เนเธอร์แลนด์
* เนปาล 
* ไนจีเรีย
* ไนเจอร์

## บ
* บราซิล
* บรูไน
* บอตสวานา 
* บอสเนียและเฮอร์เซโกวีนา 
* บังกลาเทศ 
* บัลแกเรีย 
* บาร์เบโดส 
* บาห์เรน 
* บาฮามาส 
* บุรุนดี
* บูร์กินาฟาโซ 
* เบนิน  
* เบลเยียม
* เบลารุส 
* เบลีซ 
* โบลิเวีย

## ป
* ปากีสถาน
* ปานามา 
* ปาปัวนิวกินี
* ปารากวัย 
* ปาเลสไตน์
* ปาเลา 
* เปรู 
* โปรตุเกส
* โปแลนด์

## ฝ
* ฝรั่งเศส

## พ
* พม่า

## ฟ
* ฟินแลนด์
* ฟิลิปปินส์
* ฟีจี

## ภ
* ภูฏาน

## ม
* มองโกเลีย
* มอนเตเนโกร 
* มอริเชียส 
* มอริเตเนีย 
* มอลโดวา 
* มอลตา 
* มัลดีฟส์ 
* มาซิโดเนียเหนือ
* มาดากัสการ์ 
* มาลาวี 
* มาลี 
* มาเลเซีย 
* เม็กซิโก
* โมซัมบิก 
* โมนาโก
* โมร็อกโก 
* ไมโครนีเชีย

## ย
* ยูกันดา 
* ยูเครน
* เยเมน
* เยอรมนี

## ร
* รวันดา
* รัสเซีย
* โรมาเนีย

## ล
* ลักเซมเบิร์ก
* ลัตเวีย 
* ลาว
* ลิทัวเนีย 
* ลิเบีย
* ลีชเทินชไตน์
* เลโซโท
* เลบานอน
* ไลบีเรีย

## ว
* วานูวาตู 
* เวเนซุเอลา
* เวียดนาม

## ศ
* ศรีลังกา

## ส
* สเปน
* สโลวาเกีย
* สโลวีเนีย
* สวิตเซอร์แลนด์
* สวีเดน
* สหรัฐ 
* สหรัฐอาหรับเอมิเรตส์ 
* สหราชอาณาจักร
* สาธารณรัฐคองโก 
* สาธารณรัฐประชาธิปไตยคองโก
* สาธารณรัฐโดมินิกัน  
* สาธารณรัฐแอฟริกากลาง 
* สิงคโปร์

## ห
* หมู่เกาะคุก
* หมู่เกาะโซโลมอน 
* หมู่เกาะมาร์แชลล์

## อ
* ออสเตรเลีย
* ออสเตรีย 
* อันดอร์รา
* อัฟกานิสถาน
* อาเซอร์ไบจาน
* อาร์เจนตินา 
* อาร์มีเนีย 
* อิเควทอเรียลกินี
* อิตาลี
* อินเดีย 
* อินโดนีเซีย
* อิรัก
* อิสราเอล 
* อิหร่าน 
* อียิปต์ 
* อุซเบกิสถาน 
* อุรุกวัย 
* เอกวาดอร์ 
* เอธิโอเปีย 
* เอริเทรีย 
* เอลซัลวาดอร์ 
* เอสโตเนีย 
* เอสวาตินี
* แองโกลา 
* แอนทีกาและบาร์บิวดา 
* แอฟริกาใต้ 
* แอลจีเรีย 
* แอลเบเนีย 
* โอมาน 
* ไอซ์แลนด์ 
* ไอร์แลนด์

## ฮ
* ฮอนดูรัส
* ฮังการี
* เฮติ

## อ้างอิง
* **[http://www.royin.go.th/upload/246/FileUpload/419_1494.pdf ร่างประกาศสำนักนายกรัฐมนตรีและประกาศราชบัณฑิตยสถาน เรื่อง กำหนดชื่อประเทศ ดินแดน เขตการปกครอง และเมืองหลวง] **

## ดูเพิ่ม
* ภูมิศาสตร์
* โลก
* ทวีป
* รายชื่อประเทศเรียงตามทวีป
* รายชื่อประเทศและเขตการปกครองเรียงตามขนาดพื้นที่ทั้งหมด
* รายชื่อประเทศเรียงตามจำนวนประชากร
* รายชื่อประเทศ ดินแดน และเมืองหลวง
* รายชื่อเขตการปกครอง
* รายชื่ออักษรคันจิที่ใช้เป็นชื่อประเทศ

หมวดหมู่:รายชื่อประเทศ
เทคโนโลยี

**เทคโนโลยี** () เป็นการประยุกต์ใช้แนวคิดและความรู้เพื่อให้บรรลุเป้าหมายที่ใช้งานได้จริงและทำซ้ำได้ คำว่าเทคโนโลยียังอาจหมายถึงผลลัพธ์ที่เกิดจากความพยายามนั้น ๆ  ประกอบไปด้วยเครื่องมือที่จับต้องได้เช่นเครื่องครัว เครื่องจักร และที่จับต้องไม่ได้เช่นซอฟต์แวร์ นอกจากนี้เทคโนโลยียังเป็นส่วนสำคัญใน วิทยาศาสตร์ วิศวกรรม และชีวิตประจำวัน

การพัฒนาเทคโนโลยีทำให้เกิดการเปลี่ยนแปลงทางสังคมอย่างมีนัยสำคํญ เทคโนโลยียุคแรก ๆ ที่เป็นที่รู้จักอย่างเครื่องมือหินซึ่งมีการใช้ในช่วงยุคก่อนประวัติศาสตร์ ตามมาด้วยการก่อไฟและการประกอบอาหาร ตามสมมุติฐานการประกอบหาร (The cooking hypothesis) เทคโนโลยีการก่อไฟมีส่วนที่ทำให้ขนาดของสมองมนุษย์ใหญ่ขึ้นและตามมาด้วยการพัฒนาภาษาในช่วงยุคน้ำแข็ง สิ่งประดิษฐ์อย่างล้อในยุคสัมฤทธิ์ทำให้มนุษย์เดินทางได้ไกลขึ้นและสร้างเครื่องจักรที่มีความซับซ้อนมากขึ้น ตัวอย่างของสิ่งประดิษฐ์ทางเทคโนโลยีใหม่ในช่วงไม่กี่ปีเช่นแท่นพิมพ์ โทรศัพท์ และอินเทอร์เน็ต ช่วยลดอุปสรรคของการสื่อสารและเป็นจุดเริ่มต้นนำไปสู่เศรษฐกิจฐานความรู้

ในขณะที่เทคโนโลยีทำให้เกิดการพัฒนาเศรษฐกิจและสร้างความรุ่งเรืองแก่มนุษย์ เทคโนโลยีสามารถสร้างผลกระทบเชิงลบได้เช่นมลพิษ และการร่อยหรอของทรัพยากร รวมไปถึงผลกระทบทางสังคมอย่างการว่างงานจากเทคโนโลยีจากเครื่องจักรระบบอัตโนมัติ ทำให้นำไปสู่การตั้งคำถามและถกเถียงทั้งเชิงปรัชญาและการเมืองเกี่ยวกับหน้าที่ของเทคโนโลยี การใช้เทคโนโลยี และจริยธรรมทางเทคโนโลยีเพื่อลดผลเสียจากเทคโนโลยี

## นิรุกติศาสตร์
เทคโนโลยีมาจากภาษาอังกฤษ Technology ซึ่งมีที่มาจากภาษากรีกโบราณ , *techne*, "ศิลปะ, ทักษะ, ฝีมือ"; กับ , **) รวมกันหมายความว่า ศาสตร์การประดิษฐ์ เป็นการผสมผสานเทคนิค ทักษะ วิธีการ และกระบวนการ เพื่อผลิตสินค้าหรือบริการเพื่อบรรลุวัตถุประสงค์หนึ่ง

คำว่า "เทคโนโลยี" เปลี่ยนความหมายไปอย่างมาก ในช่วง 200 ปีที่ผ่านมา ก่อนคริสต์ศตวรรษที่ 20 คำนี้ไม่ปรากฏใช้ในภาษาอังกฤษมากนัก และหากปรากฏก็มีไว้สื่อถึงศาสตร์ของศิลปะเพื่อการใช้งาน หรือการศึกษาเชิงเทคนิค ดังเช่นในชื่อของ สถาบันเทคโนโลยีแมสซาชูเซตส์ (จัดตั้งในปี 1861)

คำว่า "เทคโนโลยี" เริ่มกลายมาเป็นคำที่ใช้ทั่วไปนับตั้งแต่การปฏิวัติอุตสาหกรรมครั้งที่สองในศตวรรษที่ 20 คำนี้เริ่มเปลี่ยนความหมายในต้นศตวรรษที่ 20 เมื่อนักสังคมวิทยา เริ่มต้นโดยธอร์สไตน์ เวเบลน แปลแนวคิดภาษาเยอรมันของคำว่า *[[:de:Technik|Technik]]* เป็น "เทคโนโลยี" ในภาษาเยอรมันและภาษายุโรปอื่น มีความแตกต่างชัดเจนระหว่างความหมายของ *technik* กับ *technologie* แต่ความต่างนี้ไม่ปรากฏในภาษาอังกฤษ ซึ่งมักแปลทั้งสองคำเป็น "technology" เหมือนกัน ภายในทศวรรษ 1930s "เทคโนโลยี" ถูกใช้เพื่อสื่อความหมายถึงทั้งการศึกษาศิลปะอุตสาหกรรมและตัวศิลปะอุตสาหกรรมเอง

## ดูเพิ่ม

## อ้างอิง

## อ่านเพิ่ม
* Gribbin, John, "Alone in the Milky Way: Why we are probably the only intelligent life in the galaxy", *[[Scientific American]]*, vol. 319, no. 3 (September 2018), pp.&nbsp;94–99. "Is life likely to exist elsewhere in the [Milky Way] galaxy? Almost certainly yes, given the speed with which it appeared on Earth. Is another technological civilization likely to exist today? Almost certainly no, given the chain of circumstances that led to our existence. These considerations suggest that we are unique not just on our planet but in the whole Milky Way. And if our planet is so special, it becomes all the more important to preserve this unique world for ourselves, our descendants and the many creatures that call Earth home." (p.&nbsp;99.)
รายชื่อสถาบันอุดมศึกษาในประเทศไทย

**รายชื่อสถาบัน[[อุดมศึกษา]]ใน[[ประเทศไทย]]** แบ่งตามประเภทสถานศึกษา
## สถาบันอุดมศึกษาของรัฐ
### สถาบันอุดมศึกษาของรัฐ

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### มหาวิทยาลัยของรัฐ ประเภทมหาวิทยาลัยราชภัฏ

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### มหาวิทยาลัยของรัฐประเภทมหาวิทยาลัยเทคโนโลยีราชมงคล

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบันวิทยาลัยชุมชน

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบันการอาชีวศึกษา

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบันการศึกษาของทหารและตำรวจ

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบันการศึกษานอกสังกัดกระทรวงการอุดมศึกษา วิทยาศาสตร์ วิจัยและนวัตกรรม

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

## สถาบันอุดมศึกษาในกำกับของรัฐ
### มหาวิทยาลัย

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบัน

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### วิทยาลัย

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

## สถาบันอุดมศึกษาเอกชน
### มหาวิทยาลัย

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบัน

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### วิทยาลัย

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

## สถาบันอุดมศึกษาอิสระ
### สถาบันอุดมศึกษาอิสระนานาชาติ

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

### สถาบันอุดมศึกษาที่มีศักยภาพสูงจากต่างประเทศ

* **ก่อตั้ง** : ปีที่เปิดการเรียนการสอนเป็นครั้งแรก
* **สถาปนา** : ปีที่สถาปนาเป็นมหาวิทยาลัย/วิทยาลัย/สถาบัน

## อดีตสถาบันอุดมศึกษา
### มหาวิทยาลัย

### สถาบัน

### วิทยาลัย

## กลุ่มสถานศึกษา
* มหาวิทยาลัยรัฐ
* มหาวิทยาลัยราชภัฏ
* มหาวิทยาลัยเทคโนโลยีราชมงคล
* สถาบันการอาชีวศึกษา
* สถาบันการอาชีวศึกษาเกษตร
* สถาบันอุดมศึกษาในกำกับของรัฐ
* สถาบันอุดมศึกษาเอกชน

## อ้างอิง




## ดูเพิ่ม

* รายชื่อมหาวิทยาลัยของรัฐในประเทศไทยเรียงตามการสถาปนา
* อันดับมหาวิทยาลัยไทย
* คณะวิชา
OS

**OS**, **Os** อาจหมายถึง

* **[[ระบบปฏิบัติการคอมพิวเตอร์]]** (Operating system) ระบบซอฟต์แวร์ที่ทำหน้าที่จัดการอุปกรณ์คอมพิวเตอร์และแหล่งซอฟต์แวร์และบริการโปรแกรมคอมพิวเตอร์
* **[[ธาตุออสเมียม]]** (Osmium) ธาตุตัวที่ 76 ในตารางธาตุ
เฟิร์มแวร์

thumb|เฟิร์มแวร์ที่พบได้ทั่วไปคือ ซอฟต์แวร์ในรีโมตคอนโทรล

**เฟิร์มแวร์** (firmware) ในระบบคอมพิวเตอร์ คือซอฟต์แวร์ที่ฝังอยู่ในฮาร์ดแวร์ โดยที่ผู้ใช้จะสามารถอ่าน และเรียกใช้งานเฟิร์มแวร์ได้ แต่ไม่สามารถแก้ไข เขียน หรือลบเฟิร์มแวร์ได้

ตัวอย่างเฟิร์มแวร์ในระบบ
*
* ใน
*
* โปรแกรมใน
* เป็นการเขียนเฟิร์มแวร์ฝังข้อมูลการทำงานของฮาร์ดแวร์เอาไว้ถาวร
* โปรแกรมใน 
* โดยส่วนมาก จะเป็นการใช้โครงสร้างของฮาร์ดแวร์ แทนการทำงานของซอฟต์แวร์
* โปรแกรมใน
* (EPROM) ซึ่งสามารถเปลี่ยนแปลงได้ด้วยฮาร์ดแวร์พิเศษ (แต่ไม่ใช่จากซอฟต์แวร์อื่น)

## อ้างอิง
* Opler, Ascher (January 1967). "Fourth-Generation Software". Datamation 13 (1) : 22-24.

หมวดหมู่:ซอฟต์แวร์

หมวดหมู่:ระบบฝังตัว
ระบบปฏิบัติการ

**ระบบปฏิบัติการ** (operating system) หรือ **โอเอส** (OS) เป็นระบบซอฟต์แวร์ที่ทำหน้าที่จัดการอุปกรณ์คอมพิวเตอร์และแหล่งซอฟต์แวร์และบริการโปรแกรมคอมพิวเตอร์ 

ระบบปฏิบัติการมีหน้าที่หลัก ๆ คือ การจัดสรรทรัพยากรในเครื่องคอมพิวเตอร์ เพื่อให้บริการซอฟต์แวร์ประยุกต์ ในเรื่องการรับส่งและจัดเก็บข้อมูลกับฮาร์ดแวร์ เช่น การส่งข้อมูลภาพไปแสดงผลที่จอภาพ การส่งข้อมูลไปเก็บหรืออ่านจากฮาร์ดดิสก์ การรับส่งข้อมูลในระบบเครือข่าย การส่งสัญญานเสียงไปออกลำโพง หรือจัดสรรพื้นที่ในหน่วยความจำ ตามที่ซอฟต์แวร์ประยุกต์ร้องขอ รวมทั้งทำหน้าที่จัดสรรเวลาการใช้หน่วยประมวลผลกลาง ในกรณีที่อนุญาตให้ซอฟต์แวร์ประยุกต์หลาย ๆ ตัวทำงานพร้อม ๆ กัน 

ระบบปฏิบัติการ ช่วยให้ตัวซอฟต์แวร์ประยุกต์ ไม่ต้องจัดการเรื่องเหล่านั้นด้วยตนเอง เพียงแค่เรียกใช้บริการจากระบบปฏิบัติการก็พอ ทำให้พัฒนาซอฟต์แวร์ประยุกต์ได้ง่ายขึ้น

ระบบปฏิบัติการที่เป็นที่นิยมในคอมพิวเตอร์ส่วนบุคคลทุกวันนี้ ได้แก่ ไมโครซอฟท์ วินโดวส์ แมคโอเอส และลินุกซ์ นอกจากนี้ ยังมีระบบปฏิบัติการตระกูลยูนิกซ์ ซึ่งได้รับความนิยมในเครื่องเซิร์ฟเวอร์ที่ใช้กันในหน่วยงาน ระบบปฏิบัติการตระกูลยูนิกซ์ที่เป็นที่รู้จักกันดี ได้แก่ ยูนิกซ์ตระกูลบีเอสดี เอไอเอกซ์ และโซลาริส และรวมถึงลินุกซ์ซึ่งพัฒนาโดยอาศัยหลักการเดียวกันกับยูนิกซ์ ระบบปฏิบัติการบางตัว ถูกออกแบบมาสำหรับการเรียนการสอนวิชาระบบปฏิบัติการโดยเฉพาะ เช่น มินิกซ์ ซินู หรือ พินโทส

ในอุปกรณ์อื่น ๆ ที่ควบคุมด้วยระบบคอมพิวเตอร์ ก็อาจมีระบบปฏิบัติการเช่นกัน เช่น ไอโอเอส แอนดรอยด์ หรือ ซิมเบียน ในโทรศัพท์มือถือ หรือระบบปฏิบัติการ TRON ในเครื่องใช้ไฟฟ้าตามบ้าน

## อ้างอิง
* Deitel, Harvey M.; Deitel, Paul; Choffnes, David. Operating Systems. Pearson/Prentice Hall. ISBN 978-0-13-092641-8.

## ดูเพิ่ม
* ระบบปฏิบัติการแบบเวลาจริง

## แหล่งข้อมูลอื่น
* ความสำคัญของระบบปฏิบัติการ
* จำนวนผู้ใช้ระบบปฏิบัติการคอมพิวเตอร์รุ่นต่างๆ 
* จำนวนผู้ใช้ระบบปฏิบัติการบนแทปเล็ตรุ่นต่างๆ 


หมวดหมู่:สิ่งประดิษฐ์ของสหรัฐ
นามปากกา

**นามปากกา** หมายถึงนามแฝงของนักเขียนและใช้บนปกหนังสือหรือกลุ่มของผลิตภัณฑ์ของงานที่ใช้แทนชื่อจริง นามปากกามีไว้เพื่อทำให้ชื่อผู้เขียนดูโดดเด่นขึ้น, ปกปิดเพศผู้เขียน, ทำให้แตกต่างจากงานเขียนอื่น, เพื่อปกป้องผู้เขียน, ชื่อรวมของนักเขียนร่วม, หรืออีกหลายเหตุผลที่เกี่ยวข้องกับการตลาดหรือการแสดงทางสุนทรียศาสตร์ของผลงาน 

## ดูเพิ่ม
* ชื่อศิลปิน 
* รายชื่อนามปากกา


หมวดหมู่:นามแฝง
หนังสือดี 100 เล่มที่คนไทยควรอ่าน

**รายชื่อหนังสือดี 100 เล่ม ที่คนไทยควรอ่าน (พ.ศ. 2408-2519) ** เป็นงานวิจัยของวิทยากร เชียงกูล ผู้อำนวยการศูนย์วิจัยสังคมศาสตร์ มหาวิทยาลัยรังสิต ร่วมกับคณะวิจัยอีก 10 ท่าน ชื่อ "โครงการวิจัยเพื่อคัดเลือกและแนะนำหนังสือดีในรอบศตวรรษ" ซึ่งได้รับการสนับสนุนจากสำนักงานกองทุนสนับสนุนการวิจัย (สกว.) ในช่วงปี พ.ศ. 2540-2541

## หลักเกณฑ์ในการคัดเลือก
# เป็นหนังสือภาษาไทย ที่เขียนขึ้นในช่วงรัชสมัยพระบาทสมเด็จพระจุลจอมเกล้าเจ้าอยู่หัว พ.ศ. 2411 ถึงปี พ.ศ. 2519 ที่จัดเป็นหนังสือประเภทคลาสสิก หรือโมเดิร์นคลาสสิก มีค่าควรอ่านได้ทุกยุคสมัย
# เป็นหนังสือที่มีศิลปะในการเขียนและการใช้ภาษาที่ดี มีคุณค่าทางศิลปวรรณกรรม ครบถ้วนตามแนวทางของวรรณกรรมโลก หรือวรรณกรรมสากล
# เป็นหนังสือที่มีเนื้อหาสาระ ที่แสดงออกถึงความริเริ่มสร้างสรรค์ ช่วยให้ผู้อ่านมีทัศนะต่อชีวิตและต่อโลกกว้างขึ้น ได้รับความรู้ ความคิดอ่าน ความบันเทิงทางศิลปวัฒนธรรม ซึ่งเป็นประโยชน์ ให้ผู้อ่านมีความฉลาด และมีความคิดแบบเสรี หรือมีจิตใจที่กว้างมากขึ้น เข้าใจชีวิตและสังคมมากขึ้น และช่วยให้ลดการมีอคติในเรื่องเผ่าพันธุ์ เพศ ฯลฯ
# เป็นหนังสือที่มีความโดดเด่น มีอิทธิพลต่อความคิด อารมณ์ ความรู้สึกของผู้อ่านจำนวนมากในยุคหนึ่ง ที่มีผลสืบทอดมาถึงปัจจุบัน

## รายชื่อหนังสือดี 100 เล่มที่คนไทยควรอ่าน
กดที่กล่องหัวตารางเพื่อทำการเรียงตาม ชื่อหนังสือ หรือ ผู้ประพันธ์

## อ้างอิง
* หนังสือดี 100 เล่มที่คนไทยควรอ่าน  บทสรุปโครงการวิจัย 

## ดูเพิ่ม
* **หนังสือและบทความ**
** ธนาพล ลิ่มอภิชาต และวริศา กิตติคุณเสรี. (2551, ต.ค.-ธ.ค.). ประวัติศาสตร์และการเมืองของวาทกรรม “หนังสือดี”. *อ่าน*. 1(3): 38-60.
* **เว็บไซต์**
** รายชื่อ 100 หนังสือดีวิทยาศาสตร์ไทย
** รายชื่อ 88 หนังสือดีวิทยาศาสตร์ไทย


หมวดหมู่:รายชื่อเกี่ยวกับวรรณกรรมในประเทศไทย
รายชื่อบันเทิงคดีแนววิทยาศาสตร์ไทย

นี่คือ **รายชื่อ[[นิยายวิทยาศาสตร์]]ไทย**

## เรื่องสั้น
* แคมเบียส - ยรรยง เต็งอำนวย
* เงาสีเขียว - ชัยคุปต์
* เสียงเรียกจากดวงดาว - ชัยคุปต์
* จินตนาการย้อนศร - ฉัตรเฉลิม ตันติสุข
* รถไฟตู้นี้ชื่อปริศนากาล - สมภพ นิลกำแหง
* อิสระนอกระนาบ - สมภพ นิลกำแหง
* จดหมายถึงมนุษย์ต่างดาว - สมภพ นิลกำแหง
* นิ้วโป้งอันที่12 - สมภพ นิลกำแหง
* แคปซูลหยุดเวลา - สมภพ นิลกำแหง
*มิติคู่ขนาน - ชัยคุปต์ 
::เรื่องย่อ  เรื่องราวเกี่ยวกับการรุกรานโลกของมนุษย์จากต่างมิติ ซึ่งเป็นโลกที่นักวิทยาศาสตร์บางคนคิดว่ามีอยู่ เรียกว่า โลกคู่ขนาน ซึ่งผู้รุกรานปรากฏตัวขึ้นพร้อมกับ "ประตูโค้งสีรุ้ง" ซึ่งเป็นประตูเชื่อมมิติระหว่างโลกทั้งสอง  ทำให้นักข่าวหนุ่มไฟแรง ที่ชื่อ สันต์ เดชานนท์ ต้องหาทางหยุดยั้งเอาไว้ให้ได้

## เรื่องขนาดยาว
* กรุงเทพ 2550 - เนาวรัตน์ พงษ์ไพบูลย์
* คำวิงวอนของมนุษยชาติ - นิรันศักดิ์ บุญจันทร์
* จรดลดาราจักร - สมภพ นิลกำแหง
* จอมพิภพ - นรสิงห์ 2502
::จอมพิภพเป็นนิยายขนาดยาว หลายเล่มจบ พิมพ์เมื่อปี 2502
* จ้อนท่องพิภพมหัศจรรย์ - เจตน์ เจริญโท
* เงาเสน่หา - นราเกตต์
::เรื่องย่อ: เรื่องราวของนักวิทยาศาสตร์หนุ่มที่โคลนนิ่งหญิงสาวคนรักในชาติอดีตให้กลับมามีชีวิตอีกครั้ง 
* ดั่งหนึ่งเม็ดทราย - โบตั๋น
* เดือนช่วงดวงเด่นฟ้า ดาดาว - วินทร์ เลียววาริณ
* แดนดาว - แก้วเก้า
* แดนศิวิไลซ์ - วิมล เดชาเลิศ
* นครโลหะหนาว - นันท์ นันทคุณ
* ผจญภัย ณ ดาวนิรนาม - สมภพ นิลกำแหง
* ผู้ดับดวงอาทิตย์ - จันตรี ศิริบุญรอด
* ผู้สืบทอด - ณัฐ ศาสตร์ส่องวิทย์
* พันเจีย 1-3 - วรากิจ เพชรน้ำเอก
* ฟากฟ้า,นิรันดร,บั้งไฟ - บุญถึง แน่นหนา
* มนุษย์กลายพันธุ์ - ธรรมดา ประทีปสิต
* มนุษย์มหัศจรรย์ - จันตรี ศิริบุญรอด
::เรื่องย่อ: นักวิทยาศาสตร์คิดยาทำให้สัตว์และพืชมีขนาดใหญ่ เพื่อแก้ปัญหาขาดแคลนอาหาร แต่ถูกนักวิทยาศาสตร์อีกคนนำไปใช้กับตัวเอง ทำให้กลายเป็นมนุษย์ยักษ์ไป
* มิติเร้น - จินตวีร์ วิวัธน์
* เมืองนิมิตร - ม.ร.ว. นิมิตรมงคล นวรัตน์
* ล่องหน พล นิกร กิมหงวน ชุด วัยหนุ่ม - ป. อินทรปาลิต
* สัญญาณมรณะ - จันตรี ศิริบุญรอด
::เรื่องย่อ: นิยายวิทยาศาสตร์ฆาตกรรม ความรู้ทางวิทยาศาสตร์ถูกนำมาใช้ในการแก้แค้น โดยที่ตำรวจไม่สามารถจับตัวคนลงมือได้ แม้คนร้ายจะแจ้งล่วงหน้าให้เหยื่อทราบล่วงหน้าทุกครั้ง
* สัมผัสแห่งอารยะ (ออบิท 7) - สมเกียรติ เจิ่งประภากร
* สุดขอบจักรวาล - จุฑารัตน์
* สู่สรวงสวรรค์ - โกศล อนุสิน
* อุบัติจากดวงดาว - นันทนา วีระชน
* แอนโดรมีดา - ชัยคุปต์

## นิตยสารนิยายวิทยาศาสตร์ไทย
* กาแลคซี (นิตยสาร)
* ไดเมนชั่น (นิตยสาร)
* เนบิวล่า (นิตยสาร)
* สเปคตรัม (นิตยสาร)
* ออบิท (นิตยสาร)
* จักรวาลมหัศจรรย์ (นิตยสาร ปี2548)
* ฟิคชั่น รีวิว ออกจำหน่ายราวปี 2527 โดยออกได้เพียง 1 ฉบับแล้วก็เลิกไป

## ดูเพิ่ม
* รายชื่อ 100 หนังสือดีวิทยาศาสตร์ไทย
* รายชื่อ 88 หนังสือดีวิทยาศาสตร์ไทย
* โครงการรวบรวมบทความที่ต้องการ


บันเทิงคดีแนววิทยาศาสตร์

## อ้างอิง
นักเขียนโปรแกรม

**นักเขียนโปรแกรม** หรือ **โปรแกรมเมอร์** () มีหน้าที่หลักคือการเขียนโปรแกรมคอมพิวเตอร์ ซึ่งนักเขียนโปรแกรมสามารถหมายถึงผู้ที่เชี่ยวชาญในการเขียนโปรแกรมเฉพาะด้าน หรือผู้ที่สามารถเขียนรหัสซอฟต์แวร์ได้หลากหลายข้อมูล

เอดา ไบรอนได้ชื่อว่าเป็นนักเขียนโปรแกรมคนแรกของโลก เพราะเป็นคนแรกที่สามารถนำขั้นตอนวิธี มาเรียบเรียงเป็นชุดคำสั่ง ให้แก่เครื่องคำนวณได้ในปี พ.ศ. 2385 (ค.ศ. 1842) ในยุคที่ยังไม่มีเครื่องคอมพิวเตอร์ 

## ชื่อตำแหน่งงาน
ชื่อตำแหน่งงานที่เกี่ยวข้องกับงานเขียนโปรแกรมมีความหมายแตกต่างกันในอุตสาหกรรมคอมพิวเตอร์และสำหรับแต่ละบุคคล คำอธิบายที่สำคัญมีดังนี้:

"นักพัฒนาซอฟต์แวร์" (Software developer) ส่วนใหญ่จะทำการเขียนโปรแกรมตาม "ข้อกำหนด" (specifications) และแก้ไข "ข้อผิดพลาดของซอฟต์แวร์" (Software bugs) หน้าที่อื่น ๆ อาจรวมถึง "การตรวจสอบโค้ด" (code review) และ "การทดสอบซอฟต์แวร์" (software testing) เพื่อให้ได้ทักษะที่จำเป็นสำหรับงาน พวกเขาอาจได้รับ "ปริญญาวิทยาการคอมพิวเตอร์" (computer science) หรือ "อนุปริญญา" (associate degree) เข้าร่วม "ค่ายฝึกอบรมการเขียนโปรแกรม" (Coding bootcamp) หรือ "เรียนรู้ด้วยตนเอง" (self-taught)

"วิศวกรซอฟต์แวร์" (Software engineer) โดยปกติจะรับผิดชอบงานเดียวกับนักพัฒนาซอฟต์แวร์ รวมถึงความรับผิดชอบที่กว้างขึ้นของ "วิศวกรรมซอฟต์แวร์" (software engineering) เช่น การออกแบบสถาปัตยกรรมและออกแบบคุณสมบัติและแอปพลิเคชันใหม่ ๆ การกำหนดเป้าหมายแพลตฟอร์มใหม่ ๆ การจัดการ "วงจรการพัฒนาซอฟต์แวร์" (software development lifecycle) (การออกแบบ การนำไปใช้ การทดสอบ และการปรับใช้) การเป็นผู้นำทีมโปรแกรมเมอร์ การสื่อสารกับลูกค้า ผู้จัดการ และวิศวกรคนอื่น ๆ การพิจารณาความเสถียรและคุณภาพของระบบ และการสำรวจวิธีการพัฒนาซอฟต์แวร์

บางครั้ง วิศวกรซอฟต์แวร์จะต้องมีปริญญาด้านวิศวกรรมซอฟต์แวร์ "วิศวกรรมคอมพิวเตอร์" (computer engineering) หรือวิทยาการคอมพิวเตอร์ บางประเทศกำหนดให้มีปริญญาด้านวิศวกรรมเพื่อใช้ชื่อ "วิศวกร" (engineer) ตามกฎหมาย

## ดูเพิ่มเติม
* นักพัฒนาซอฟต์แวร์
* ซอร์สโค้ด
* แฮกเกอร์

หมวดหมู่:ซอฟต์แวร์
หมวดหมู่:อาชีพทางคอมพิวเตอร์
หมวดหมู่:นักเขียนโปรแกรม
สถาบันสถาปนา

ชุดนิยาย **สถาบันสถาปนา** () เป็นนิยายวิทยาศาสตร์ขนาดยาว ประพันธ์โดยนักเขียนชาวอเมริกัน ไอแซค อสิมอฟ แต่ดั้งเดิมถูกเขียนขึ้นมาเป็นไตรภาค ประกอบด้วย *[[สถาบันสถาปนา (หนังสือ)|สถาบันสถาปนา]]*, *[[สถาบันสถาปนาและจักรวรรดิ]]*, และ*[[สถาบันสถาปนาแห่งที่สอง (หนังสือ)|สถาบันสถาปนาแห่งที่สอง]]* ได้รับรางวัลฮิวโก้สาขา "นวนิยายชุดยอดเยี่ยมตลอดกาล" เมื่อ ค.ศ. 1966 ซึ่งเป็นครั้งเดียวที่มีการมอบรางวัลนี้ สามสิบปีต่อมาอสิมอฟจึงเขียนภาคต่ออีก 2 ภาค ได้แก่ *[[สถาบันสถาปนาและปฐมภพ]]* และ *[[สถาบันสถาปนาและโลก]]* กับภาคย้อนความอีก 2 ภาค ได้แก่ *[[กำเนิดสถาบันสถาปนา]]* และ *[[สู่เส้นทางสถาบันสถาปนา]]* ภาคเสริมเหล่านี้ได้เพิ่มการอ้างอิงถึงเหตุการณ์ในหนังสือนิยายเล่มอื่นๆ ของอสิมอฟ ได้แก่ ชุด*[[นักสืบหุ่นยนต์ (ชุดหนังสือ)|หุ่นยนต์]]* และชุด*[[จักรวรรดิ (ชุดหนังสือ)|จักรวรรดิ]]* เป็นการบ่งบอกว่าเรื่องราวทั้งหมดนี้เกิดขึ้นในจักรวาลวรรณกรรมเดียวกัน

เนื้อหาของชุดนิยายเป็นเรื่องในช่วงเวลาที่มนุษยชาติได้กระจายอาศัยอยู่ทั่วไปในจักรวาล เนื้อเรื่องบอกเล่าถึงการล่มสลายของจักรวรรดิ และความพยายามของนักวิทยาศาสตร์กลุ่มหนึ่ง ที่ต้องการจะช่วยให้มนุษยชาติ กลับจากภาวะล่มสลายให้ได้เร็วที่สุดเท่าที่จะเป็นไปได้ โดยการรวมรวบความรู้ต่าง ๆ เก็บไว้ในสานานุกรม ซึ่งจัดทำโดย**สถาบันสถาปนา**

## รายชื่อเรื่องในชุด
### สถาบันสถาปนา
ในตอนแรกออกมาเพียง 3 เล่ม ในลักษณะไตรภาค ต่อมาภายหลัง อาซิมอฟได้เขียนเพิ่มเติมอีก 4 เล่ม, โดยที่ช่วงเวลาในเล่ม 6 และ 7 นั้น เกิดก่อนเล่มที่ 1 และเป็นการโยงเรื่องชุดสถาบันสถาปนา เข้ากับเรื่องชุดหุ่นยนต์.
# สถาบันสถาปนา - Foundation
# สถาบันสถาปนาและจักรวรรดิ - Foundation and Empire
# สถาบันสถาปนาแห่งที่สอง - Second Foundation
# สถาบันสถาปนาและปฐมภพ - Foundation's Edge
# สถาบันสถาปนาและโลก - Foundation and Earth
# กำเนิดสถาบันสถาปนา - Prelude to Foundation
# สู่เส้นทางสถาบันสถาปนา - Forward the Foundation

### สถาบันสถาปนา ไตรภาคที่สอง (Second Trilogy)
กองมรดกของไอแซค อาสิมอฟ ได้ว่าจ้างให้นักเขียนนิยายวิทยาศาสตร์ยุคหลังอีก 3 คนแต่งเรื่องต่อไปจนจบ โดยเรียกว่าเป็นไตรภาคที่สองของสถาบันสถาปนา เนื้อเรื่องจะครอบคลุมระยะเวลาระหว่างเล่ม 6-7 กับเล่ม 1 และเรื่องราวที่ต่อจากเล่มที่ 5
# สุดหนทางสถาบันสถาปนา - Foundation's Fear  โดย Gregory Benford
# ฝ่าวิกฤตสถาบันสถาปนา - Foundation and Chaos  โดย Greg Bear
# ชัยชนะของสถาบันสถาปนา - Foundation's Triumph โดย David Brin

### ความเกี่ยวเนื่องกับนิยายเรื่องอื่น
อสิมอฟได้เขียนให้เรื่องราวของสถาบันสถาปนาเล่มหลังๆ (ตั้งแต่เล่ม 4 สถาบันสถาปนาและปฐมภพ เป็นต้นไป)  เกี่ยวเนื่องกับนิยายชุดอื่นๆ ของเขาเอง โดยเฉพาะชุดนักสืบหุ่นยนต์ และชุดจักรวรรดิ รายชื่อหนังสือที่เกี่ยวข้องทั้งหมดสามารถอ่านได้ในจักรวาลของอสิมอฟ

## รายชื่อตัวละครสำคัญ
* ฮาริ เซลดอน
* ซาลวอร์ ฮาร์ดิน 
* ดอร์ส วินาบลิลี
* ยูโก อะมารีล
* จักรพรรดิคลีออนที่ 1 (Cleon I)
* อีโต ดีเมอร์เซล
* มโนมัย (The Mule)
* โฮเบอร์ มัลโลว์
* เบย์ต้า ดารีล
* โทแรน ดารีล
* อะคาดี ดารีล
* พรีม พัลเวอร์ 
* โกลาน เทรวิซ
* ดร. จานอฟ เพโลเรท
* บลิส - บลิสเชนโนบีอาเรลล่า
* มิทชา ไลซาลอร์
* ชาร์ตัน แบนเดอร์
* ฟัลลอม
* ฮิโรโกะ
* แดนีล โอลิวาว

หมวดหมู่:บันเทิงคดีแนววิทยาศาสตร์
สถาบันสถาปนา (ชุดหนังสือ)
สถาบันสถาปนา (ชุดหนังสือ)
หมวดหมู่:มหากาพย์อวกาศ